A Bizottság 1591/2000/EK rendelete
(2000. július 10.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet II., III., V., VII., VIII. és IX. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1072/99/EK bizottsági rendelettel módosított [1], a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre [2] és különösen annak 19. cikkére,
mivel:
(1) A Tanács 1999. december 21-i határozatával [3] a textiltermékek kereskedelméről szóló, az Európai Közösség és egyes harmadik államok (Azerbajdzsán, Grúzia, Kazahsztán, Moldova, Örményország, Tádzsikisztán, Türkmenisztán és Üzbegisztán) között levélváltás formájában létrejött megállapodások ideiglenes alkalmazásáról határozott.
(2) A Tanács 1999. december 21-i határozatával [4] az Európai Közösség és Belarusz között létrejött, a textiltermékek kereskedelméről szóló megállapodás módosításáról szóló, az Európai Közösség és Belarusz között levélváltás formájában létrejött megállapodás ideiglenes alkalmazásáról határozott.
(3) A Tanács 1999. december 21-i határozatával [5] az Európai Közösség és Ukrajna között létrejött, a textiltermékek kereskedelméről szóló megállapodás módosításáról szóló, az Európai Közösség és Ukrajna közötti levélváltás formájában létrejött megállapodás ideiglenes alkalmazásáról határozott.
(4) A Tanács 1999. december 21-i határozatával [6] az Európai Közösség és a Kínai Népköztársaság között létrejött, a textiltermékek kereskedelméről szóló megállapodás módosításáról szóló, levélváltás formájában létrejött megállapodás ideiglenes alkalmazásáról határozott.
(5) A Tanács 1999. december 21-i határozatával [7] az Európai Közösség és a Macedónia Volt Jugoszláv Köztársaság között létrejött, a textiltermékek kereskedelméről szóló megállapodás ideiglenes alkalmazásáról határozott.
(6) A Tanács 1999. december 21-i határozatával [8] az Európai Közösség és az Egyiptomi Arab Köztársaság között létrejött, a textiltermékek kereskedelméről szóló egyetértési megállapodás ideiglenes alkalmazásáról határozott.
(7) A Tanács 1999. szeptember 13-i határozatával [9] az Európai Közösség és Nepáli Királyság között létrejött, a textiltermékek kereskedelméről szóló megállapodás ideiglenes alkalmazásáról határozott.
(8) A Tanács 1999. július 12-i határozatával [10] az Európai Közösség és Kambodzsai Királyság között létrejött, a textiltermékek kereskedelméről szóló megállapodás ideiglenes alkalmazásáról határozott.
(9) A fenti okokból kifolyólag módosítani kell a 3030/93/EGK rendelet I., II., III., V., VII., VIII. és IX. mellékletének vonatkozó részeit annak érdekében, hogy az említett rendelet 19. cikke értelmében az egyes harmadik országokból származó meghatározott textiltermékeknek a Közösségbe történő behozatalára vonatkozó módosításokat figyelembe vegyék; mivel az említett cikk értelmében a megállapodások, jegyzőkönyvek vagy egyezmények figyelembevétele céljából bizonyos más módosítások szintén indokoltak.
(10) Annak érdekében, hogy a Közösség eleget tegyen nemzetközi kötelezettségeinek, az e rendeletben előírt intézkedéseket 2000. január 1-jétől kezdődő hatállyal kell alkalmazni.
(11) Az e rendeletben előírt intézkedések összhangban vannak a textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A 3030/93/EGK rendelet a következőképpen módosul:
1. A II. melléklet helyébe e rendelet 1. melléklete lép.
2. A III. mellékletben a 28. cikk helyébe a következő szöveg lép:
"28. cikk
(1) A 11. és 19. cikkben említett kiviteli engedély, valamint a származási bizonyítvány további példányokat is tartalmazhat, amelyeket ennek megfelelően meg kell jelölni. Angol, francia vagy spanyol nyelven készülnek.
(2) Ha a fent említett okmányokat kézzel töltik ki, a bejegyzéseket tintával és nyomtatott nagybetűkkel kell megtenni.
(3) A kiviteli engedélyek vagy az azokkal egyenértékű okmányok és a származási bizonyítványok mérete 210 x 297 mm [i] Ez Thaiföld esetében nem kötelező.. A felhasznált papír fehér, méretre vágott, famentes [ii] Ez Hongkong esetében nem kötelező. írópapír, amelynek súlya legalább 25 g/m2. Valamennyi rész egy guilloche-mintás nyomtatott háttérrel rendelkezik, amely bármely mechanikai vagy vegyi eszközzel történő hamisítást szemmel láthatóvá tesz [iii] Ez Hongkong és Egyiptom esetében nem kötelező..
(4) A Közösség illetékes hatóságai e rendelet rendelkezéseinek megfelelően csak az eredeti példányokat fogadják el érvényesnek behozatali célokra.
(5) A kiviteli engedélyeket vagy az azokkal egyenértékű okmányokat és a származási bizonyítványokat egy szabványos - nyomtatott vagy kézírásos - sorszámmal látják el, amelynek alapján azok azonosíthatók [iv] Hongkong esetében ez csak a kiviteli engedélyre kötelező..
(6) E szám a következő elemekből tevődik össze [v] Peru és Egyiptom esetében ez a rendelkezés egy későbbi időpontban lép hatályba.:
- két betű az alábbi formában az exportáló ország megjelölésére:
Argentína = AR
Banglades = BD
Belarusz = BY
Brazília = BR
Dél-Korea = KR
Egyesült Arab Emírségek = AE
Egyiptom = EG
Észtország = EE
Fülöp-szigetek = PH
Hongkong = HK
India = IN
Indonézia = ID
Kambodzsa = KH
Kazahsztán = KZ
Kína = CN
Kirgizisztán = KG
Laosz = LA
Lettország = LV
Litvánia = LT
Macedónia Volt Jugoszláv Köztársaság = MK [16]
Makaó. = MO
Malajzia = MY
Moldova = MD
Mongólia = MN
Nepál = NP
Orosz Föderáció = RU
Pakisztán = PK
Peru = PE
Szingapúr = SG
Srí Lanka = LK
Tajvan = TW
Tádzsikisztán = TJ
Thaiföld = TH
Türkmenisztán = TM
Ukrajna = UA
Üzbegisztán = UZ
Vietnam = VN
- két betű az alábbi formában a tervezett rendeltetési ország megjelölésére:
AT = Ausztria
BL = Benelux államok
DE = Németországi Szövetségi Köztársaság
DK = Dánia
EL = Görögország
ES = Spanyolország
FI = Finnország
FR = Franciaország
GB = Egyesült Királyság
IE = Írország
IT = Olaszország
PT = Portugália
SE = Svédország
- egy egyjegyű szám a kontingensév vagy a kivitel nyilvántartásba vétele évének feltüntetésére az e melléklet A. táblázatában felsorolt termékek esetében, amely megfelel az adott évszám utolsó számjegyének, pl. 2000 esetében "0". Az V. melléklet C. függelékében felsorolt, a Kínai Népköztársaságból származó termékekre ez a szám 2000 esetében "6",
- egy kétjegyű szám az exportáló országban a kiállító hivatal jelölésére,
- az érintett rendeltetési tagállamokhoz folytatólagosan hozzárendelt ötjegyű szám, 00001-től 99999-ig."
3. A III. melléklet A. táblázata helyébe e rendelet 2. melléklete lép.
4. Az V. melléklet helyébe e rendelet 3. melléklete lép.
5. A VII. melléklet helyébe e rendelet 4. melléklete lép.
6. A VIII. melléklet helyébe e rendelet 5. melléklete lép.
7. A IX. melléklet helyébe e rendelet 6. melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2000. január 1-jétől kezdődő hatállyal kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. július 10-én.